**Molėtų rajono savivaldybės taryba**

**SPRENDIMAS**

**Dėl MOLĖTŲ KRAŠTO MUZIEJAUS TEIKIAMŲ ATLYGINTINŲ paslaugų kainų nustatymo**

2018 m. sausio    d. Nr.

Molėtai

**Projektas**

Vadovaudamasi Lietuvos Respublikos vietos savivaldos įstatymo 16 straipsnio 2 dalies 37 punktu, 18 straipsnio 1 dalimi ir atsižvelgdama į Molėtų krašto muziejaus 2017 m. spalio 18 d. raštą Nr. R1-108 „Dėl Molėtų krašto muziejaus teikiamų atlygintinų paslaugų kainų nustatymo“,

Molėtų rajono savivaldybės taryba n u s p r e n d ž i a:

1. Nustatyti Molėtų krašto muziejaus teikiamų atlygintinų paslaugų kainas pagal priedą.

2. Nustatyti, kad:

 2.1. Molėtų krašto muziejaus ekspozicijas nemokamai lanko: muziejininkai, Tarptautinės muziejų tarybos (ICOM) nariai, Lietuvos gidų sąjungos nariai, Lietuvos dailės istorikų draugijos nariai, ikimokyklinio amžiaus vaikai, vaikų globos įstaigų auklėtiniai, socialiai remtini vaikai, neįgalieji ir juos lydintis asmuo, Mokslo ir žinių dieną (rugsėjo 1-ąją) - dieninių bendrojo lavinimo mokyklų mokiniai, konservatorijų mokiniai bei Nacionalinės Mikalojaus Konstantino Čiurlionio menų mokyklos mokiniai;

 2.2. gautos ir teisės aktų nustatyta tvarka Savivaldybės biudžete apskaitytos lėšos už Molėtų krašto tradicinių amatų centro teikiamas atlygintinas paslaugas, būtų naudojamos Molėtų krašto tradicinių amatų centro veiklos plėtrai;

 2.3. gautos ir teisės aktų nustatyta tvarka Savivaldybės biudžete apskaitytos lėšos už Videniškių vienuolyno muziejaus teikiamas atlygintinas paslaugas, būtų naudojamos Videniškių vienuolyno muziejaus veiklos plėtrai.

 3. Pripažinti netekusiais galios Molėtų rajono savivaldybės tarybos 2015 m. gegužės 28 d. sprendimo Nr. B1-144 „Dėl Molėtų krašto muziejaus teikiamų atlygintinų paslaugų kainų nustatymo“ 1, 2 punktus su visais pakeitimais ir papildymais.

Savivaldybės meras